30 ปีทิสโก้
หลังจากทิ้งแวดวงการเงินไปเป็นคนเบื้องหลัง นานๆ ที ศิวะพร ทรรทรานนท์ อดีตนักการเงินมือฉมังรุ่นสุดท้ายสมัยแบงก์ทิสโก้เป็น บงล.ทิสโก้ จะออกมาเดินนำขบวนร่วมงานการกุศลนิทรรศการ &#8220;มูลนิธิทิสโก้เพื่อการกุศล 30 ปีแห่งการให้ที่ยั่งยืน&#8221; ครบรอบ 30 ปีของมูลนิธิในวันที่ 10-12 ก.ค.นี้ จัดขึ้นที่สำนักงานใหญ่ของแบงก์
9 ก.ค. 2555

หลังจากทิ้งแวดวงการเงินไปเป็นคนเบื้องหลัง นานๆ ที ศิวะพร ทรรทรานนท์ อดีตนักการเงินมือฉมังรุ่นสุดท้ายสมัยแบงก์ทิสโก้เป็น บงล.ทิสโก้ จะออกมาเดินนำขบวนร่วมงานการกุศลนิทรรศการ “มูลนิธิทิสโก้เพื่อการกุศล 30 ปีแห่งการให้ที่ยั่งยืน” ครบรอบ 30 ปีของมูลนิธิในวันที่ 10-12 ก.ค.นี้ จัดขึ้นที่สำนักงานใหญ่ของแบงก์
งานนี้ ศิวะพร จะเป็นมัคคุเทศก์นำผู้ร่วมงานชมงานศิลป์ด้วยตัวเอง จะอธิบายที่มาที่ไปของภาพได้ดีกว่าคนอื่น
เขาคนนี้แหละที่บุกเบิกสะสมงานศิลป์ให้กับแบงก์ทิสโก้ในยุคที่สถาบันการเงินยังรุ่งเรืองก่อนปี 2540 ทิสโก้จึงขึ้นชื่อว่าเป็นแบงก์ที่มีงานศิลป์ของเหล่าปรมาจารย์ทุกแขนงเก็บไว้อย่างดี
งานนี้นอกจากจะเติมอิ่มไปกับงานศิลป์ทรงคุณค่า ยังมีนิทรรศการผลงานด้านทุนการศึกษา การออกร้าน และการแสดงต่าง ๆ จากเหล่าบรรดาศิลปินเอเอฟ 
ส่วนคนที่ไปงาน ถ้าร่วมเขียนข้อความให้กำลังใจผู้ได้รับทุนของมูลนิธิ ทุก 1 ข้อความ แบงก์จะควักกระเป๋าบริจาคเงิน 300 บาท ให้ผู้รับทุนด้วย